كيو (كبسولة زمنية)

كيو (ب لحروف اللاتينية KEO) هو واحد لمشروع ديال كبسولة زمنية ف الفضاء اللي كان خاصو يتطلق ف 2003 و ياخذ بريات من الناس لي عايشين ليوم فوق لأرض ل بنادم لي غادي يجي من هنا ل واحد 50.000 عام من دابا، ملي غادي ترجع هاذ لكبسولة مرة أخرى ل لأرض. سميتو جات من أكتر تلات د لأصوات مخدّمين ف لوغات العالم د ليوم: /ك/، /إي/، و /و/ أي واحد كان ممكن يساهم ف هاد الكبسولة، والمنظمين شجعو كولشي باش يجمعو بريّات من الدراري الصغار، ناس كبار، و تا ناس اللي ما كايعرفوش يقراو ؤلا يكتبو باش كل ثقافة و ديموغرافيا ف الأرض تكون عندها تمثيلية. زيادة على هادشي، لمنظمين تعهدو باش ما يحيدو حتى برا، و قالو "گاع البريّات اللي وصلاتنا، غادي تكون بلا رقابة، و غادي تمشي ف كيو.". تأجل الإطلاق بزاف د لخطرات بسبب لمشكلات لي كانت طرات ف العالم بحال لأحداث ديال 11 شتنبر لي كانت وقعات ف ميريكان ولا لإعادة ديال هيكلة وكالة لفضاء الأوروپية. حتال 30 غشت 2024، و مازال ما تأكد حتى تاريخ ديال لإطلاق.

 الجانب التقني 
البريات و لمكتبة غادي يتخزنو ف دي ڤي ديات مصنوعين من الجاج اللي كايقاوم الإشعاع. واحد التعليمات رمزية غادي تكون ب بزاف ديال لفورمات فين غادي يوريو للناس ف المستقبل كيفاش يقدرو يصنعو ليكتور ديال دي ڤي دي.

الساتليت عندو القدرة باش ياخذ برية مكونة من 4 ديال د الصفحات من كل واحد من كثر من 6 مليار د لبشار (على حساب لموعد لأصلي ديال 2009) اللي كاينين ف الأرض. ملي غادي يتطلق الساتليت، البريات غادي يكونو موجودين ف الإنترنت فابور.

الساتليت براسو هو واحد لكورة لي وسطها خاوي و لي لقطر ديالها 80 سنتيم. ف هاذ لكورة منقوشة الخريطة ديال الأرض و مغلفة ب واحد الطبقة ديال الألومنيوم، طبقة حرارية و مجموعة ديال الطبقات من التيتانيوم و معادن ثقال خرين مداخلين مع الخوا. هاذ لكورة عندها مقاومة للإشعاع لكوني حتى ذيك لي كتكون ف الدخلة د الجو ل لأرض و حتى ضربة ديال الردام لي كيكون  ف الفضاء لبراني. ف السنين اللولة ديال لمدار ديالو، كيو غادي يكون عندو جناح ب 10 ميترو باش يكون باين من الأرض. ملي غادي يدخل الجو د لأرض، الطبقة الحرارية غادي تخلق واحد النور صطيناعي باش تعطي واحد الإشارة بلي هاذ الساتليت دخل. الساتليت ما فيه تا شي  نظام ديال الإتصالات ولا الدفع. كان مخطط باش يتطلق ب صاروخ أريان 5 (اللي توقف ف 2023 و تعوض ب أريان 6) ف مدار على علو 1800 كيلومتر. هداك لعلو اللي غادي يرجعو ل لأرض من بعد 500 قرن، نفس الوقت اللي فات من ملي بدا الإنسان القديم كايرسم ف المغارات.

 كرونولوجيا 
+لعاملحدثوصف1994تصور ديال ساتليت كيولفنان و لعالم لفرنساوي، جون-مارك فيليپ، جاتو فكرة ساتليت كيو.1996التعطال اللولتأجل الإطلاق بسباب "الإعادة ديال هيكلة الصناعة الفضائية الفرنساوية و من بعدها الأوروپية (1996/1999)"1998أول تبيان ديال الإمكانية التقنية1999بداية ديال الجميع ديال البرواتبداو كايجمعو البروات وحددو التاريخ اللول ديال الإطلاق ف 2001.2001تأجل لإطلاق ل 2003الأزمة ف نشاط الفضاء العالمي من 2000 ل 2002 و لهجمات لي كانو طراو على الجوج بروج ديال التجارة العالمية ف 11 شتنبر 2001 و لي بسبابو وقع  واحد التعطال واحد خور ف لإطلاق.[2003تأجل لإطلاق ل 2006إعادة ديال تنظيم وكالة الفضاء الفرنساوية و لفشل ف لإطلاق التأهيلي ديال أريان 5 أجلو  تاريخ الإطلاق ل 20062005وكالة لفضاء لأوروپية صادقات على لإمكانية التقنية2006تأجل لإطلاق ل 2007/2008ف 2006، تأجل لإطلاق مرة أخرى، بسباب "قلة الحماس عند بزاف ديال الشركاء بسباب الطول ديال هاذ لمشروع".2008وفاة ديال جون-مارك فيليپمات جون-مارك فيليپ ف 12 نونبر 2008. و قبل ما يموت، كان عندو شهادة ف الجيوفيزياء و خدم حتى كا رسام 2008تأجل لإطلاق ل 2010/2011تأجل لإطلاق بسباب "إعادة لهيكلة ديال صناعة معالجة لمعطيات".2009نهاية جمع لبريات لأصليةتمدد لموعد النهائي ل جمع البروات حتى لآخر 2014. لموعد النهائي باش الناس تساهم كان أصلا 31 دجنبر 2009، ولكن ف 2014، تمدد حتال اللخر د 2014.2011تأجل لإطلاق ل 2012تأجل الإطلاق بسباب "النزاعات لمسلحة و الظروف السياسية لي كانت ف لعالم" 2012تأجل لإطلاق ل 20132013تأجل لإطلاق ل 2015/20162016تأجل لإطلاق ل 2018/20192018نهاية جمع البريات2019الإطلاق المخططكان مخطط باش يتطلق كيو ف 2019، ولكن هادشي موقعش.Les dates de KEO (in French)

 مصادر 

تصنيف:ستيكشاف لفضاء
تصنيف:مقالات ديال حركة لمقررات د يناير 2025